Burgenland
Burgenland [ˈbʊʁɡn̩lant] (ungari Őrvidék; horvaadi Gradišće; austrobaieri Burgnland; sloveeni Gradiščanska) on Austria kõige idapoolsem liidumaa. Selle pealinn on Eisenstadt. Liidumaa koosseisus on seitse ringkonda (Eisenstadt-Umgebung, Güssing, Jennersdorf, Mattersburg, Neusiedl am See, Oberpullendorf, Oberwart) ja kaks ringkonna õigustega linna (Eisenstadt ja Rust). Liidumaa on pikliku kujuga. Territooriumi pikkus on 166 km ja laius kitsaimast kohast (Sieggrabeni kohalt) ainult 5 km.[viide?] Burgenlandil on pikk välispiir Slovakkia, Ungari ja Sloveeniaga. Teistest liidumaadest on tal piir läänest Alam-Austria ja Steiermargiga.[viide?]